Publication: Magyar Közlöny
Issue: MK-2010-142 (Year: 2010, Number: 142)
Era: contemporary
Section: 11. számú melléklet az 5/2010. (IX. 8.) NGM rendelethez
Paragraph Index: 181

2. Az éves finanszírozási tervet a fejezetnek tárgyév január 10. napjáig, majd ezt követően havonta a tárgyhónapot megelőző hó 20. napjáig, az év első hónapjára vonatkozó tervet dekádonkénti részletezésben a tárgyévet megelőző év december 22-ig kell elektronikus úton beküldeni a Magyar Államkincstárhoz (a továbbiakban: Kincstár). Az elektronikus adatküldéshez biztosított Excel tábla a Kincstár e-adat rendszeréből tölthető le. Az év első hónapjára benyújtandó finanszírozási tervet a jóváhagyott költségvetési törvény, ennek hiányában a költségvetési törvényjavaslat szerinti előirányzat összegének megfelelően kell kitölteni. A finanszírozási terv tartalmazza az éves kiadási előirányzatot és annak forrásait (bevétel, maradvány, támogatás), illetve ezek negyedéves és havi bontásait, valamint a tárgyhónap dekádonkénti bontását. A dekádonként 100 millió forintot elérő, vagy azt meghaladó kiadási ütemet (4. oszlop 20-22. sor) kötelezettségenként részletezni, indokolni kell. A benyújtott finanszírozási terv üteme tárgyhónapon belül csak a kincstár engedélyével változtatható, részletes indoklás alapján. (Benyújtás időpontja a Kincstárba érkezés dátuma.) A kérelmet és a módosító adatlapot legkésőbb a kiadás várható teljesítésének időpontját megelőző 10. napig kell benyújtani a Kincstárhoz. Ettől eltérni csak rendkívüli esetben (pl. árvíz) lehet. A Kincstár a finanszírozási terv feldolgozásáról az internetes adattovábbítás egységes rendszerén keresztül, a státusz megjelölésével visszaigazolást küld. A Kincstár a finanszírozási tervben foglalt támogatási keretet dekádonként a dekád első munkanapján utalja a fejezetek fejezeti kezelésű előirányzat-felhasználási keretszámlájára vagy alszámlájára. A támogatással fedezett fejezeti kezelésű előirányzat központi költségvetési szervnél történő felhasználása csak előirányzat módosítás útján vehető igénybe az EG-03F és előrehozás esetén az EG-02 számú adatlapok használatával az említett űrlapok kitöltési útmutatóiban foglaltak szerint.

Source: https://magyarkozlony.hu/hivatalos-lapok/cf15ac86829e69417de2d258dd23658edd4a27a2/dokumentumok/5c10e39e8b8353d3850eb93f58204f8f158414bd/letoltes